Titan (satelit)

Titan (atau Saturnus VI) adolah satelit alami elipsoidal kaanam sakaligus paliang gadang dari Saturnus. Satelit iko marupoan ciek-cieknyo satelit alami nan punyo atmosfer padek, dan ciek-cieknyo objek salain Bumi nan tabukti punyo cairan di parmukaan.
Satelit iko acok bana digambaran sabagai satelit nan mirip planet dan punyo diameter nan 50% labiah gadang dari Bulan, samantaro massanyo 80% labiah gadang. Satelit iko marupoan satelit paliang gadang kadua di Tata Surya, sasudah satelit Ganimede di Jupiter, dan volumenyo labiah gadang daripado planet Merkurius. Titan patamo kali basobok pado tahun 1655 dek astronom Balando Christiaan Huygens, dan marupoan satelit kalimo di Tata Surya nan basobok sasudah ampek satelit punyo Jupiter.

Titan utamonyo tadiri dari es aia dan materi babatu. Takah Venus sabalun maso panjelajahan angkaso, atmosfernyo nan padek jo buram manyulikan panyalidikan parmukaan Titan hinggo tibonya wahana Cassini-Huygens di Saturnus pado tahun 2004 nan mambukak pangetahuan baru takah panamuan danau hidrokarbon caia di wilayah kutub Titan. Parmukaannyo sacaro geologis masih mudo, dan meskipun pagunungan jo babarapo kriovolkano alah basobok, hanyo saketek kawah tubrukan nan basobok.

Panamuan jo panamoan 

Titan basobok pado tangga 25 Maret 1655 dek astronom/fisikawan Balando Christiaan Huygens. Huygens tarilhami dek panemuan ampek satelit paliang gadang Jupiter dek Galileo pado tahun 1610 dan pamutakhiran teknologi teleskopnyo. Christiaan, jo bantuan sanaknyo Constantijn Huygens, Jr., mulai mambangun teleskop sakitar tahun 1650. Christiaan Huygens manamuan satelit patamo nan mangorbit Saturnus jo teleskop patamo nan mereka bangun.

Namo "Titan" diusulan dek John Herschel (putra dari William Herschel, panamu Mimas jo Enceladus) dalam tarbitan tahun 1847-nyo Results of Astronomical Observations made at the Cape of Good Hope. Namo tersebut barasa dari Titan (), nan dalam mitologi Yunani marupoan ras dewa-dewi nan kuek jo katurunan dari Gaia jo Uranus sarato saudaro kanduang Kronos.

Rujuakan 

Satelit